
OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA U 2026. GODINI
U odnosu na isto razdoblje prethodne godine ukupni prihodi su se povećali za 29,4 %. Neke od značajnih promjena u visini prihoda kad se gleda prva polovica tekuće godine u odnosu na prethodnu su:
· Pomoći proračunskim korisnicima iz proračuna koji im nije nadležan (636) povećale su se za 6,9 %. Razlog tome je povećanje plaće za zaposlenika koji plaću prima iz državnog proračuna.
· Veće uplate iz nadležnog proračuna (671) odnose se dijelom na nešto veće iznose za plaću zaposlenika, a dijelom na izvršenje programa (nabava polica) te poskupljenja cijena pojedinih roba i usluga.
· U tekućoj godini ostvaren je veći broj članarina korisnika u odnosu na isto razdoblje prethodne godine, što je rezultiralo povećanjem Prihoda po posebnim propisima (652) za 47,4 %.
Kad su u pitanju ukupni rashodi, oni su se u odnosu na isto razdoblje prethodne godine povećali za 22,1 %. Neke od značajnih promjena u visini rashoda kad se gleda prva polovica tekuće godine u odnosu na prethodnu su:
· Plaće - bruto (311) su se povećale za 21,6 %  zbog primjene novih kolektivnih ugovora i redovnog povećanja naknade za minuli rad.
· Ostali rashodi za zaposlene (312) su u 2026.g. manji za 43,6 %. Razlika se odnosi na isplatu dvije jubilarne nagrade u 2025.g. i regresa za godišnji odmor, koji je u 2025.g. knjižen u lipnju, a tekuće godine u srpnju.
· Rashodi za materijal i energiju (322) su se u tekućem razdoblju smanjili za 29,4 %. Razlog tome je različita dinamika nabave uredskog materijala i ostalih materijalnih rashoda u odnosu na prethodnu godinu.
· Ostali nespomenuti rashodi poslovanja (329) povećali su se za 51,4 %. U tekućoj godini su bili veći rashodi za reprezentaciju zbog većeg broja radionica i književnih susreta.
· Ostalih financijskih rashoda (343) u 2026.g. nema zbog zatvaranja žiro računa i ulazak u sustav lokalne riznice.
· Rashodi za nabavu uredske opreme i namještaja (422) povećani su u tekućoj godini za 91,1 % zbog nabave polica za smještaj knjižnične građe.
Ukupan manjak prihoda ili „metodološki manjak“ iz 2025.g. pokriven je u siječnju 2026.g. uplatom osnivača (22.813,38 eura) i Ministarstva kulture i medija (2.769,65 eura) za plaću i materijalne rashode za prosinac 2025.g.Na dan 30.6.2026.g. prihodi za posebne namjene bilježe višak u iznosu od 3.553,24 eura, kao i pomoći u iznosu od 2.470,37 eura. Opći prihodi i primici su zbog plaće i režijskih troškova za lipanj u manjku 3.916,70 eura. Zbrajajući rezultate po izvorima dolazimo do viška prihoda u ukupnom iznosu od 2.106,91 eura.
Gradska knjižnica Beli Manastir nema više vlastiti žiro račun zbog prelaska u sustav riznice i prebacivanja sredstava u lokalni proračun. Potraživanja proračunskog korisnika za sredstva uplaćena u nadležni proračun na kraju razdoblja iznose 27.187,34 eura.
Beli Manastir,   30.7.2026.g.                            
                                                                                                              Ravnateljica:
                                                                                                           dr.sc. Marija Kretić Nađ                                                                                                                                                                    
 


[image: ]
image1.jpeg
Gradska knjiZnica Beli Manastir |IIII?M
—

Kralja Tomislava 2 . GRADSFA KNJZZNICA
31300 Beli Manastir BELI MANASTIR




image2.jpeg
||||| Gradska knjiznica Beli Manastir, Kralja Tomislava 2, 31300 Beli Manastir ||||| 031/710-253 ||||| racunovodstvo@gkbm.hr




